钦定古今图书集成/明伦汇编/氏族典/第145卷 > 《廖用贤尚友录》 > 孙虑
## 钦定古今图书集成/明伦汇编/氏族典/第145卷 > 《廖用贤尚友录》 > 孙虑

按《吴志孙虑传》：“虑字子智，登弟也。少敏惠，有才艺，权
器爱之。黄武七年，封建昌侯。后二年，丞相雍等奏虑
宜进爵称王，权未许。久之，尚书仆射存疏虑宜为镇
军大将军，授任偏方，权乃许之。于是假节开府，治半
州。虑临事遵奉法度，敬纳师友。年二十，嘉禾元年卒，
无子，国除。”